Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
EeAwe
1 Yohane 3:1-24
3 Moneni ukutemwa+ uko Shifwe atutemwa! Alitutemwa nga nshi, icalenga no kuti tuleitwa ati abana ba kwa Lesa;+ kabili ca cine e fyo twaba. E mulandu wine aba pano calo+ bashatwishibila, pantu na o wine tabamwishiba.+2 Mwe batemwikwa, pali nomba tuli bana ba kwa Lesa,+ lelo tucili tatulaishiba ifyo tukaba.+ Ico twishibe ca kuti ilyo akamoneka+ tukaba nga ena,+ pantu tukamumona ifyo aba.+3 Na onse uusubila ena alaisangulula+ ifyo ena aba uwasanguluka.+4 Onse uubembuka+ ninshi alapula na mu mafunde,+ pantu ulubembu+ ni bumpulamafunde.5 Mwalishiba no kuti ico Yesu aishiile kusenda imembu shesu,+ kabili tamwaba ulubembu+ muli ena.6 Onse uwaikalilila muli+ ena tacita ulubembu;+ onse uucita ulubembu ninshi tatala amumona nelyo ukumwishiba.+7 Mwe twana, mwileka umuntu amulufye; uucita ifyalungama ninshi alilungama, ifyo na ulya aba uwalungama.+8 Uucita ulubembu wa kwa Satana Kaseebanya, pantu ukufuma fye ku kutendeka, Satana Kaseebanya alabembuka.+ Ni pali uyu mulandu Umwana wa kwa Lesa amonekele,+ pa kuti onaule imilimo ya kwa Satana Kaseebanya.+9 Onse uwafyalwa kuli Lesa tacita ulubembu,+ pantu ulubuto lwa mweo ulwa kwa Lesa lwaikalilila mu waba ifi, kabili te kuti acite ulubembu, pantu afyalwa kuli Lesa.+10 Abana ba kwa Lesa na bana ba kwa Satana Kaseebanya beshibikilwa kuli ici cine ica kuti: Onse uushicita ubulungami+ ninshi te wa kwa Lesa, nangu ni ulya uushatemwa munyina.+11 Pantu ubu e bukombe mwaumfwile ukufuma ku kutendeka,+ ubwa kuti tuletemwana;+12 twiba nga Kaini, uwali wa mubifi kabili aipeye+ munyina. Nga kanshi cinshi amwipaile? Pantu imilimo yakwe yali iyabipa,+ lelo iya kwa munyina yali iyalungama.+13 Mwe bamunyinane, mwipapa, ukuti aba muli ici calo balimupata.+14 Twalishiba ukuti twalifwile lelo nomba tuli aba mweo,+ pantu twalitemwa bamunyinefwe.+ Uushatemwa munyina aikalilila mu mfwa.+15 Onse uwapata+ munyina ni kepaya,+ kabili mwalishiba ukuti kepaya+ takwata umweo wa muyayaya.+16 Icalenga ukuti twishibe ukutemwa+ ni cilya cacitile Kristu ica kutufwila;+ na ifwe tulingile ukufwila bamunyinefwe.+17 Lelo onse uukwete ifikabilwa mu mikalile+ ya pano calo, nga amona munyina nabulisha,+ lelo akaana ukumulanga inkumbu,+ bushe ninshi ukutemwa Lesa kwaikala shani muli uyu muntu?+18 Mwe twana, twitemwa+ fye ku mashiwi nangu ku lulimi,+ lelo tutemwane mu milimo+ na mu cine.+19 Ni kuli ici e ko tukeshibila ukuti tuli ba mu cine,+ kabili tukashinina imitima yesu ku cinso cakwe20 muli fyonse ifyo imitima yesu ingatuseka,+ pantu Lesa alicila imitima yesu kabili alishiba fyonse.+21 Mwe batemwikwa, imitima yesu nga taituseka, ninshi kuti twalanda na Lesa ukwabula umwenso;+22 kabili conse ico twalomba kuli ena tulapokelela,+ pantu tulakonka amafunde yakwe kabili tulacita ne fyo atemwa.+23 Ca cine, ifunde lyakwe lya kuti, tutetekele ishina lya Mwana wakwe Yesu Kristu+ no kuti tutemwane,+ ifyo atwebele.24 Kabili uukonka amafunde yakwe aikalilila muli ena, na o ekala mu waba ifi;+ kabili ico twishibilako ukuti aikalilila muli ifwe+ ni co alitupeela umupashi+ wakwe.
bem_Latn kam_Latn bem_Latn bem_Latn bem_Latn kam_Latn tum_Latn bem_Latn